Peste 105 hectare de noi păduri realizate în județul Suceava cu bani europeni atrași prin PNRR
În cadrul PNRR, care vizează inclusiv crearea de noi suprafețe de păduri, au fost depuse și verificate proiecte pentru o suprafață de 432 hectare, din care s-au împădurit și recepționat deja peste 105 hectare de noi păduri, se arată într-un comunicat al Gărzii Forestiere Suceava semnat de inspectorul șef Mihai Gășpărel. Pe o suprafață de încă 161 ha lucrările de împădurire sunt în curs, urmând a fi recepționate în luna mai 2024. Activitățile de regenerare a pădurilor, realizate în cadrul aceluiași program, investiția “Sprijin pentru refacerea potențialului fondului forestier afectat de incendii și calamități”, au vizat reîmpădurirea unei suprafețe de 36,27 ha afectate de secetă.